РЕПУБЛИКА СРБИЈА

ОПШТИНА МЕРОШИНА

Општинска управа

Број:404-50/10/2

Датум: 11.02.2021.год.

М е р о ш и н а

ПРЕДМЕТ: Позив за подношење понуда

На основу члана 27. став 1. Закона о јавним набавкама („Сл.гласник РС“, број 91/2019), члана 22.став 5. Правилника о ближем уређивању начина планирања, спровођења поступка јавне набавке и праћења ивршења уговора о јавној набавци, начина планирања и спровођења набавки на које се закон не примењује, као и набавки друштвених и других посебних услуга, број 404-524 од 26.08.2020.године, позивамо вас да у поступку набавке услуге израде ПТД за реконструкцију и доградњу објекта Општинске управе општине Мерошина у циљу побољшања енергетске ефикасности, доставите понуду:

|  |  |
| --- | --- |
| **Рок за достављање понуде** | 18.02.2021 до 12,00 часова. |
| **Начин достављања** | непосредно, електронском поштом на e-mail:*tender.merosina@gmail.com*, или путем поште на адресу Oпштинска управа општине Мерошина, Цара Лазара 17, Мерошина |
| **Критеријум за** **избор најповољније понуде**  | **најнижа понуђена цена** (уколико две или више понуда имају исту најнижу понуђену цену, наручилац ће доделити уговор понуђачу који буде извучен путем жреба). |
| **Особа за контакт** | Ивана Митић, e-mail:*tender.merosina@gmail.com*, факс 018 4892 035 |
| **Услови** | Понуђач мора да поседује одговарајуће лиценце за извршење предметне услуге  |

**Са назнаком – „Понуда за набавку редни бр.10/2021“,** Понуђач доставља:

1.Образац понуде са техничком спецификацијом;

2. Изјава о испуњености услова

ОПШТИНСКА УПРАВА ОПШТИНЕ МЕРОШИНА

 Начелник

 Данијела Николић,ср

ОБРАЗАЦ ПОНУДЕ

са техничком спецификацијом

|  |
| --- |
| за набавку услуге **израде ПТД за реконструкцију и доградњу објекта****Општинске управе општине Мерошина**понуда број\_\_\_\_\_\_\_\_\_од \_\_\_\_\_\_\_\_\_\_\_ |
| Назив понуђача |  |
| Седиште  |  |
| Улица и број |  |
| Матични број |  |
| ПИБ |  |
| Текући рачун и назив банке |  |
| Oсоба за контакт:(Име, презиме, телефон и mail адреса) |  |
| Лице овлашћено за потписивање уговора(име и презиме) |  |

# ПРОЈЕКТНИ ЗАДАТАК ЗА ИЗРАДУ

**ТЕХНИЧКЕ ДОКУМЕНТАЦИЈЕ ЗА РЕКОНСТРУКЦИЈУ И ДОГРАДЊУ ПОСЛОВНОГ ОБЈЕКТА - ЗГРАДЕ ОПШТИНСКЕ УПРАВЕ ОПШТИНЕ МЕРОШИНА**

**Инвеститор** израде пројектне документације је Општинска управа Општине Мерошина.

**Наручилац** је Општинска управа Општине Мерошина.

# Објекти за који је потребна израда техничке документације:

Објекти бр.12 и бр. 13 Општинске управе Мерошина, општина Мерошина налази се на КП.БР. 203/4 КО Мерошина, матични број КО 7153336, матични број општине 70823, бр. Листа непокретности 825, на адреси, Цара Лазара 17, Општина Мерошина. Спратност Објекта 12 је По+П+1 (подрум - на делу објекта, приземље и спрат), а спратност Објекта 13 је П (приземље).

Површина Објекта бр. 12 у основи износи 522 m2, а укупна бруто површина је 1164 m2 а Објекта бр. 13 је 184 m2.

**Предмет** пројектовања је израда техничке документације за реконструкцију и доградњу пословног објекта - зграде Општинске Управе Мерошина, Општина Мерошина.

Техничком документацијом треба обрадити све планиране активности на реконструкцији и доградњи ових објеката. Планиране активности на реконструкцији и доградњи Објекта бр. 12 обухватају:

* Замена постојећег крова са уклањањем постојећег кровног покривача и кровне конструкције;
* Израда нове дрвене кровне конструкције и покривање новим кровним покривачем;
* Постављање топлотне изолације која обухвата топлотну изолацију подова, зидова и плафона;
* Израда фасаде на постојећем објекту;
* Реконстукција спољашњег степеништа и обезбеђење прилаза за инвалиде;
* Замену постојеће подне облоге новом материјалима по избору инвеститора;
* Замену дела спољашње и унутрашње грађевинске столарије;
* Демонтажа постојеће ограде унутрашњег степеништа и монтажа нове;
* Рушење зида, демонтажа прозора, отварање новог отвора са постављањем балконских врата;
* Уклањање постојеће надстрешнице, израда бетонске плоче за терасу са носећим стубовима;
* Ограђивање терасе;
* Израда инсталације за централно радијаторско грејања укључујући и постављање одговарајуће котловске јединице;
* Санација и адаптација постојећег и доградња новог санитарног чвора;
* Молерски радови
* Адаптацију просторије у приземљу за смештај котловске инсталације:
* Рушење постојећег димњака и изградња новог димњака за централно грејање;
* Израду нове инсталације слабе струје (телефон, интернет, дојава пожара);
* Израду громобранске инсталације;
* Инсталирање система за атоматско откривање и дојаву пожара и сигналног осветљења;

Планиране активности на реконструкцији Објекта бр. 13 и доградњи Објекта бр. 12 који се надограђује и спаја са Објектом бр 13 у једну грађевинску целину:

* Демонтажа постојећег крова на Објекту 13;
* Замена и унапређење носивих елемената објекта;
* Додавање додатних квадрата или повећање спратности објекта у складу са грађевинским могућностима (зидање носећих зидова, преградних, малтерисање);
* Израда нове кровне конструкције и покривање новим кровним покривачем;
* Израда и монтажа олука;
* Постављање топлотне изолације пода, плафона и међуспратне конструкције;
* Израда фасаде на постојећем делу Објекта бр. 13 и на новопројектованом објекту;
* Набавка и уградња унутрашње и спољашње столарије;
* Отварање нових отвора ради успостављања везе између постојећег објекта и новопројектованог;
* Увођење нових инсталација (струја, грејање, телефон, громобрани , интернет, дојава пожара и тд)
* Малтерисање и кречење унутрашњости;
* Облагање подова материјалом по избору инвеститора;
* Изградња санитарног чвора у новопројектованом делу;
* Израда и монтажа комплетног противпожарног степеништа заједно са безбедоносном оградом;

Напомена : у склопу енергетске санације зграде извршиће се и постављање инсталација за противпожарну заштиту објекта укључујући и израдњу хидрантске мреже.

# Обим техничке документације

Техничком документацијом треба обрадити све планиране активности на енергетској санацији зграде Општинске управе у Мерошини у циљу добијања енергетског пасоша. Планиране активности на санацији овог објекта обухватају све активности на изради:

* + - 1. Геодетске подлоге за пројектовање (катастарско топографског плана)
			2. Снимака постојећег стања објекта
			3. Идејног решење ради давања сагласности Инвеститора
			4. Пројекат за грађевинску дозволу
			5. Елаборатом енергетске ефикасности
			6. Елаборатом заштите од пожара
			7. Пројекат за извођење

Пројекат за грађевинску дозволу новопројектованог дела и реконструисаног дела старог објекта за исходовање решења о грађевинској дозволи, са посебним деловима :

Архитектонски пројекат

* + - * 1. Пројекат конструкције
				2. Пројекат хидротехничких инсталација
				3. Пројекат електроенергетских инсталација
				4. Пројекат телекомуникационих и сигналних инсталација
				5. Пројекат термотехничких инсталација
				6. Пројекат заштите од пожара
				7. Пројекат инсталације за откривање и дојаву пожара

Прилог за тендерску документацију за расписивање поступка јавне набавке:

Пројекат за извођење за новопројектовани део и за реконструкцију старог објекта, урадити у 5 примерака. По завршетку, комплетан Пројекат за извођење предати инвеститору и у дигиталној форми.

Сву техничку документацију радити на основу важећих Закона, Правилника, прописа и стандарда а посебно на основу Закона (ЗАКОН О ПЛАНИРАЊУ И ИЗГРАДЊИ "Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон и 9/2020) и Правилника (Правилник о енергетској ефикасности зграда("Сл. гласник РС", бр. 61/2011, ПРАВИЛНИК о садржини, начину и поступку израде и начину вршења контроле техничке документације према класи и намени објеката“Службени гласник РС”, број 73 од 11. октобра 2019.

Такође испоштовати сву постојећу планску документацију и услове из ње (уколико постоји планска документација везана за предметну локацију)

# Снимак постојећег стања објекта

Урадити снимак постојећег стања објекта на технички потребном нивоу као подлогу за фазе пројеката које су предмет пројектног задатка

**Елаборат енергетске ефикасности –** у склопу Елабората енергетске ефикасности потребно је:

* Урадити детаљан енергетски преглед зграде у циљу утврђивања енергетских карактеристика зграде. Дати детаљан опис карактеристика и стања свих елемената термичког омотача зграде као и детаљан опис карактеристика и стања свих уграђених система.

Напомена: Поред методе прорачуна, могуће је установити и термичке карактеристике мерењима сертификованим инструментима и на законом прописан начин.

* Урадити процену квалитета постојеће спољашње и унутрашње грађевинске столарије и на основу извршене процене дати процену обима столарије коју треба заменити новом столаријом чије карактеристике задовољавју прописане услове из Правилника о енергетској ефикасности зграда, као и предлоге о могућем отклањању евентуално уочених недостата на уграђеној столарији.
* Утврдити енергетски разред зграде за постојеће стање зграде
* Извршити анализу могућности побољшања енергетске ефикасности зграде.

Напомена: анализу спровести варирањем података, коришћењем расположивих софтвера, у елаборату енергетске ефикасности. Потребно је проверити, независно и у разним комбинацијама, учинак побољшања термичких карактеристика свих елемената термичког омотача.

Правилником дефинисану маx U вредност, док енергетска ефикасност објекта мора бити унапређена минимално за један разред.

* Урадити анализу могућности коришћења, у котлу за централно грејање објекта, различитих врста горива расположивих на локалном тржишту по цени коју локална самоуправа може да плаћа.
* Извршити презентацију инвеститору свих урађених варијанти пре израде завршне фазе елабората и у договору са менаџментом зграде и представницима локалне самоуправе одредити најприхватљивија решења за
	+ побољшања термичких карактеристика конструктивних елемената зграде
	+ гориво које ће бити коришћено у котлу за централно грејање објекта
* Утврдити енергетски разред зграде за изабрано решење

# Идејно решење

Идејно решење урадити према усвојеним варијантама из елабората енергетске ефикасности. По заршетку идејног решења потребно је исти предати на сагласност Инвеститору и одржати презентацију предложених решења.

Након добијене писмене сагласности Инвеститора на идејно решење приступити изради пројекта за грађевинску дозволу.

**Пројекат за грађевинску дозволу** - Пројекат се ради исходовања решења о грађевинској дозволи.

**Пројекат за извођење** - Пројекат за извођење је скуп међусобно усаглашених пројеката којим се утврђују грађевинско-техничке, технолошке и експлоатационе карактеристике објекта са опремом и инсталацијама, техничко-технолошка и организациона решења за градњу објекта, инвестициона вредност објекта и услови одржавања објекта.

# Пројекат за грађевинску треба да садржи следеће делове :

**Архитектонски пројекат –** Архитектонским пројектом спровести све мере које су предвиђене у елаборату енергетске ефикасности као и мере заштите објекта од пожара предвиђене пројектом заштите од пожара. Пројектом обухватити и све додатне радове на адаптацији санитарног чвора, радове на адаптацији просторије за смештај котловске инсталације као и радове на изградњи димњака за централно грејање ( зидани димњак типа „Schidel“ или метални димњака од готових термички изолованих префабрикованих елемената од нерђајућег челика). Потребно је да се као саставни део пројекта архитектуре нађе и приказ постојећег стања објекта са свим потребним основама и пресецима.

**Пројекат хидротехничких инсталација -** Пројектом хидротехничких инсталација дати приказ постојећег стања са свим потребним основама, пресецима и шемама. Пројектом обрадити и нову инсталацију хидротехничких инсталација у просторији која ће бити намењена за смештај котла за грејање објекта.

**Пројекат термотехничких инсталација -** Пројекат термотехничких инсталација обухвата инсталацију централног грејања и инсталацију за вентилацију санитарног чвора.

У склопу пројекта инсталације централног грејање објекта:

* пројектовати двоцевни систем топловодног радијаторског грејања са топловодним котлом за централно грејање на чврсто гориво или пелет. Као подлоге користити архитектонски пројекат и елаборат енергетске ефикасности.
* дефинисати пречник и висину димњака који ће бити полазни податак за део грађевинског пројекта који се односи на израду димњака. Димњак извести као метални димњак од готових предизолованих елемената или као зидани димњак.

У склопу инсталације за вентилацију, пројектовати инсталацију за принудну вентилацију тоалета у склопу санитарног чвора.

**Пројекат електроенергетских инсталација -** Пројектом електроенергетских инсталација обухватити:

* Замену постојеће електричне инсталације новом укључујући и замену постојећег општег осветљења новом
	+ Израду громобранске инсталације
	+ Израду нове инсталације слабе струје (телефон, интернет, дојава пожара)

**Пројекат заштите од пожара -** Пројектом заштите од пожара одредити све мере пасивне и активне заштите од пожара. Пројектом нарочито одредити начин заштите постојећих елемената грађевинске конструкције чија противпожарна отпорност не одговара прописаној. Пројектом, поред осталог, навести све неопходне адаптације у циљу прилагођења објекта захтевима противпожарне заштите.

**Пројекат инсталације за откривање и дојаву пожара –** У оквиру овог пројекта пројектовати стабилну инсталацију за аутоматско откривање и дојаву пожара.

Након завршетка пројекта исти предати инвеститору. Потребно је одржати презентацију пројекта пред инвеститором са детаљним објашњењем пројектних решења. Пројектант се обавезује да поступи по директивама из извештаја техничке контроле пројекта (коју обезбеђује инвеститор). По добијању позитивног мишљења техничке контроле и издавања Грађевинске дозволе и сагласности инвеститора приступити изради ПЗИ.

|  |  |
| --- | --- |
|  Укупно без пдв-а |  |
|  пдв |  % |
|  Укупно са пдв-ом |  |

Цена мора бити изражена у динарима.

У \_\_\_\_\_\_\_\_\_\_\_\_

Дана \_\_\_\_\_\_\_\_\_ Потпис овлашћеног лица

**ОБРАЗАЦ ИЗЈАВЕ ПОНУЂАЧА О ИСПУЊЕНОСТИ УСЛОВА ЗА УЧЕШЋЕ У ПОСТУПКУ НАБАВКЕ**

Под пуном материјалном и кривичном одговорношћу, као заступник понуђача, дајем следећу

**И З Ј А В У**

Понуђач  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_[навести назив понуђача]* у поступку набавке услуге израде ПТД за реконструкцију и доградњу објекта Општинске управе општине Мерошина, редниброј 10/2021 поседује неопходан кадровски капацитет, односно да ће за израду предметне пројектнотехничке документације ангажовати пројектанте који поседују одговарајуће, важеће лиценце за ову врсту посла.

Место:\_\_\_\_\_\_\_\_\_\_\_\_\_ Понуђач:

Датум:\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_